CELEX: 62006CJ0402
Language: lt
Date: 2007-07-18 00:00:00
Title: 2007 m. liepos 18 d. Teisingumo Teismo (septintoji kolegija) sprendimas.#Op- en Overslagbedrijf Van der Vaart BV prieš Staatssecretaris van Financiën.#Prašymas priimti prejudicinį sprendimą: Hoge Raad der Nederlanden - Nyderlandai.#Bendrasis muitų tarifas - Tarifinis klasifikavimas - Kombinuotoji nomenklatūra - Rauginant pieną ir pašalinant didelę dalį išrūgų gautas produktas.#Byla C-402/06.

2007 m. liepos 18 d. Teisingumo Teismo (septintoji kolegija) sprendimas Op‑en Overslagbedrijf Van der Vaart prieš Staatssecretaris van Financiën
      (Byla C‑402/06)
      „Bendrasis muitų tarifas – Tarifinis klasifikavimas – Kombinuotoji nomenklatūra – Rauginant pieną ir pašalinant didelę dalį išrūgų gautas produktas“
      Bendrasis muitų tarifas – Tarifinės pozicijos (žr. 27, 35 punktus, rezoliucinės dalies 1–2 punktus)
      Dalykas 
      
         Prašymas priimti prejudicinį sprendimą – 
               Hoge Raad der Nederlanden
                – 1996 m. rugsėjo 9 d. Komisijos reglamento (EB) Nr. 1734/96, iš dalies keičiančio Tarybos reglamento (EEB) Nr. 2658/87 dėl
                  tarifų ir statistinės nomenklatūros bei dėl Bendrojo muitų tarifo I priedą (OL L 238, p. 1), I priedo išaiškinimas – Rauginant
                  pieną ir pašalinant didelę dalį išrūgų gautas produktas, turintis savo sudėtyje 2 % išrūgų baltymų, kurie, veikiant įdėtam
                  enzimui, suskaidomi džiovinant 24–36 valandas.
               
            Rezoliucinė dalis
      
         
                  1.
               
               
                  
               
               
                  	1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo,
                     iš dalies pakeisto 1996 m. rugsėjo 9 d. Komisijos reglamentu (EB) Nr. 1734/96, I priedo 0406 pozicija turi būti aiškinama
                     taip, kad joje gali būti klasifikuojama tokia prekė, kokia nagrinėjama pagrindinėje byloje, kuri gauta iš rūgštaus pieno,
                     iš kurio buvo pašalinta didžioji išrūgų dalis, kurioje, veikiant enzimui, per 24–26 valandas trunkantį džiovinimą išrūgų baltymų
                     kiekis buvo sumažintas iki 2 % visų baltymų kiekio ir kurią sudaro kazeinas bei daugiau kaip 50 % skysčio.
                  
               
            
         
                  2.
               
               
                  
               
               
                  	Kombinuotosios nomenklatūros 0406 20 90 subpozicija turi būti aiškinama taip, kad joje gali būti klasifikuojama tokia prekė,
                     kokia nagrinėjama pagrindinėje byloje, kurioje yra daugiau kaip 50 % skysčio ir mažiau kaip 1 % riebalų, kuri buvo sumalta
                     į 2–4 mm dydžio taisyklingus grūdelius ir yra skirta naudoti picų priedams ir sūrio padažams gaminti.